Az 1. mérföldkőben előírt követelmények teljesítése megtörtént.

A beruházásban érintett ingatlan jogerős építési engedélye rendelkezésre áll, továbbá rendelkezünk az engedélyező hatóság által elfogadott teljes engedélyezési szintű -, illetve kiviteli tervdokumentációval, amely magában foglalja az akadálymentesítési tervfejezetet és a tervezői költségbecslést. A kivitelezési munkákra irányuló beszerzési eljárás lefolytatásra került, illetve a vállalkozási szerződés is megkötésre került az Önkormányzat és a nyertes kivitelező, Giczi Zsolt e.v. között. A tervezői nyilatkozat készült a műemléki védelemről illetve az energiahatékonysági szempontok érvényesítéséről, továbbá a mérföldkőben előírt nyilatkozatok a projektmenedzsment, illetve a megvalósuló tevékenységekről szintén elkészültek. A projekt megvalósítás során infrastrukturális beruházás valósul meg, így éghajlatváltozási rezilienciavizsgálat elkészítése vált szükségessé, melyben megvizsgálásra került, hogy a projekt megvalósítás során mennyire számottevő a várható üvegházhatásúgázok kibocsátása/elnyelése illetve felmérésre került a projekt éghajlatváltozáshoz való alkalmazkodási potenciálja is.

Emellett a kiinduló és a tervezett állapot szerinti energetikai tanúsítványok is elkészültek.

A tulajdonviszonyok rendezettek, a megvalósítás helyszínéül szolgáló ingatlan az Önkormányzat tulajdonában van.

Projektünk keretében a kötelező nyilvánosság előírásainak megfelelünk és ezeket betartjuk. A projekt kezdetén A3 méretű tájékoztatási táblát helyeztünk el a megvalósítás helyszínén, melyről a fotót csatoljuk. A projekt kezdetén sajtóközlemény kiküldésre került. A Kedvezményezett honlapján a projekt előre haladásáról folyamatosan beszámolunk annak érdekében, hogy jól nyomon követhető legyen a fejlesztésünk.

A projektben előírt esélyegyenlőségi és környezetvédelmi szempontoknak megfelelünk.